- રૂફ રેઇન વોટર હાર્વેસ્ટીંગ : આ પ્રોજેક્ટ અંતર્ગત તમારા ઘર, શાળા અથવા ઓફિસમાં એક અંડરગ્રાઉન્ડ હોજ બનાવવાનો રહેશે, તેના કનેક્શન સાથે જ ધાબા પર પાઇપલાઇન ગોઠવવાની રહેશે જેનો બીજો ભાગ હોજમાં રાખવાનો રહેશે. પાઇપમાં વચ્ચે ફિલ્ટર ગોઠવેલું હોય છે જેના કારણે ચોમાસાની સીઝનમાં જેટલો પણ વરસાદ થશે તે તમામ પાણી એ પાઇપલાઇન દ્વારા ફિલ્ટર થઇને હોજમાં જશે. તેનાથી એકઠું થયેલું પાણી એટલું ચોખ્ખું હશે જેનો તમે પીવાના પાણી તરીકે પણ ઉપયોગ કરી શકશો, આ વરસાદનું પાણી શરીર માટે પણ ખૂબ સારું ગણવામાં આવે છે. માત્ર વિચાર કરો ચોમાસામાં વેડફાતા પાણીને તમે સંગ્રહ કરો તો કેટલું પાણી બચાવી શકો છો.